**Plán práce koordinátora prevencie na škole v školskom roku 2020/2021**

Plán práce koordinátora prevencie sociálno-patologických javov bol skoncipovaný v súlade s požiadavkami a usmerneniami platných koncepcií a stratégií:

* Zo Smernice č. 36/2018 k prevencii a riešeniu šikanovania detí a žiakov v školách a školských zariadeniach.
* Národný program podpory zdravia
* Národný program pre problémy s alkoholom
* Národný program boja proti drogám
* Stratégie prevencie kriminality v SR
* Národný program boja proti obchodovaniu s ľuďmi
* Dohovor o právach dieťaťa
* Listina ľudských práv
* Národný program prevencie HIV/AIDS v SR.
* Vnútorného poriadku školy.

Vychádza tiež z Národného Štátneho vzdelávacieho programu, Školského vzdelávacieho programu, pedagogicko - organizačných pokynov MŠ VV a Š SR na šk. rok 2019/2020 plánu práce školy, vnútorného školského poriadku pre žiakov a výsledkov analýzy prevencie sociálno-patologických javov.

**Súčasťou prevencie sociálno-patologických javov sú:**

1. Prevencia drogových závislostí
2. Prevencia kriminality, delikvencie a šikanovania
3. Propagácia zdravého životného štýlu

Vychádza z POP MŠ VV a Š SR, v škole propagujeme symbiózu zdravia, športu a prírody.

Prevencia sociálno-patologických javov je jednou z hlavných výchovných priorít školy. Výchovno-vzdelávací proces zameriavame na podporu kvality života, prosociálnu orientáciu jednotlivca, zdravý životný štýl, podporu duševného zdravia a ochranu vlastného zdravia. Prevencia drogových závislostí je súčasťou prierezových tém školského vzdelávacieho programu – osobnostný a sociálny rozvoj – ochrana života a zdravia.

**Prevencia proti šikanovaniu**

1. Vychádza zo .Smernice č. 36/2018 k prevencii a riešeniu šikanovania detí a žiakov v školách a školských zariadeniach.
2. Z POP na školský rok 2020/2021
3. Z Plánu práce školy
4. Z Plánu výchovného poradcu

**Základné pojmy:**

**Šikanovaním sa rozumie:**

1. právanie žiaka, ktorého úmyslom je ublíženie, ohrozenie alebo zastrašovanie iného žiaka alebo
2. úmyselný spravidla opakovaný útok voči žiakovi alebo skupine žiakov ,ktorí sa z rôznych dôvodov nevedia alebo nemôžu účinne brániť. Kyberšikanovanie je priama forma šikanovania, pri ktorej ide o zneužitie informačno-komunikačných technológií (najmä telefónu, tabletu, internetu a sociálnych sietí) na úmyselné ohrozenie- zastrašovanie.

Znaky: agresor vystupuje často anonymne, útoky sa šíria prostredníctvom internetu, zverejnené informácie, fotografie ,audiozáznamy a videozáznamy.

**Prevencia šikanovania:**

1. Osobný a sociálny rozvoj
2. Mediálna výchova
3. Multikultúrna výchova
4. Ochrana života a zdravia
5. Výchova a vzdelávanie k ľudským právam
6. Výchova k občianstvu
7. Boj proti extrémizmu
8. Výchova k manželstvu a rodičovstvu
9. Súťaží,hier,prednášok...

**Základným preventívnym opatrením školy je osvojiť si základný princíp**

**„ Sme škola, kde sa šikanovanie netoleruje v žiadnych podobách!“**

Prevenciu na škole nemožno určovať podľa nejakého univerzálneho kľúča spoľahlivo fungujúcich aktivít. Všetky ozdravovacie aktivity a stratégie prevencie mali by byť diferencované podľa postojov žiaka a vedomostí k daným témam. Z doterajších skúseností viem, že zapojenie žiakov do preventívnych aktivít samozrejme s ich súhlasom ovplyvňuje ich pozitívne správanie.

***September:***

**29.09.-Svetový deň srdca – zhotovenie nástenky**

Vyučujúci zaradia problematiku primárnych prevencií do tematicky výchovno-vzdelávacích plánov (prierezových tém).

**Aktivita 1. – 4. ročník:** Namaľuj ako vyzerá podľa teba zdravé a choré srdce.

Všetky práce detí budú vyvesené na hlavnej nástenke.

V triedach budú vytvorené nástenky na tému „ústna hygiena“.

***Október:***

***Propagácia zdravého životného štýlu***

***T : 15.10.2020 – 19.10.2020***

**16.10.- Svetový deň výživy**

**Preventívny program:** Zdravá výživa

Cieľom programu je oboznámiť žiakov s významom zdravého a pravidelného stravovania pre ľudský organizmus v období rastu a dozrievania, pripomenúť si, že zdravá výživa a vyvážená strava je veľmi dôležitá. Potrebný je dostatok minerálov, bielkovín, vlákniny, ovocia ... Žiaci 1.a 2. ročníka k danej téme majú vymaľovať a označiť zdravú a nezdravú výživu.

Na hodinách výtvarnej výchovy budú vytvorené plagáty na tému „Stravujem sa zdravo“.

Aktualizácia nástenky – svetový deň duševného zdravia.

**Aktivita v 3 a 4.ročníku č.1:** Báseň Chorý medvedík

**Cieľ:** Uvedomiť si význam zdravej výživy a životosprávy.

Po prečítaní básne – rozhovor o potrebe zdravých a správnych stravovacích návykoch a ochoreniach, ktoré spôsobuj nesprávna výživa a životospráva (obezita, cukrovka, kaz zubov)

**Aktivita v 3.a 4. ročníku č.2:** Desatoro zdravia

**Cieľ:** Rozvíjať tvorivosť a komunikáciu v skupine.

**Postup:** žiaci sedia v lavici a počúvajú.

Lekár vyšetril medvedíka a predpísal mu pravidlá, ktoré musí dodržiavať, ak chce byť zdravý.

**Úloha:** Napíšte 10 pravidiel , ktoré sú dôležité pre naše zdravie a ktoré by pomohli aj medvedíkovi. Všetky pravidlá budú vyvesené na nástenke.

***November:***

**15.11 – 19.11. – Európsky týždeň proti drogám**

My sme si vybrali pre aktivitu **Týždeň boja proti drogám preventívny program: Nenič svoje múdre telo.** Adekvátnym spôsobom hovorí o legálnych a nelegálnych drogách, o prevencii a o tom, aké škody môže droga narobiť. Žiaci s knihou pracovali pod vedením pedagóga veľmi pekne. Zaujali ich bohaté, účelné a veľmi pôsobivé ilustrácie. Deti ľahko pochopia jej obsah. Ku knihe *Nenič svoje múdre telo* bol vypracovaný aj súbor pracovných listov. Niektoré z nich si žiaci v závere hodiny samostatne vypracujú.

V 1.ročníku vypracujeme projekt na tému „Chceme dýchať čistý vzduch“, kde sa žiaci formou príbehu oboznámia, aký dopad má fajčenie na ľudské zdravie.

Prečítanie rozprávkového príbehu „Ako zajac hral a prehral“( patologický hráč).

**Aktivita pre celú školu:** Súťaž žiakov o najzaujímavejšiu prácu s protidrogovou tematikou.

**Téma:** ľubovoľná

K danej téme zrealizujeme besedu a najzaujímavejšie práce a projekty budú zverejnené na školskej web. stránke.

„Čo ma zaujíma?“ – učitelia v jednotlivých triedach uskutočnia besedu o správnom využívaní voľného času.

7.11. – Svetový deň behu

16.11. Svetový deň tolerancie

20.november – Medzinárodný deň bez fajčenia, besedy na triednických hodinách“ Fajčenie už nie je moderné.“ Aktivity na uvedomenie si negatívnych dôsledkov fajčenia.

20.11 – Svetový deň detí – zábavné aktivity

***December:***

**1.12. – Svetový deň boja proti HIV/AIDS**

**Cieľ:** Žiaci budú poučení o význame očkovania a oboznámení s rôznymi cestami prenosu nákazy a taktiež o preventívnych aktivitách proti ochoreniam.

Aktualizácia nástenky.

10.12. –Deň ľudských práv – porovnanie života v rôznych častiach sveta

***Január:***

**24.01. – Deň komplimentov**

**Aktivita :** Môj kamarát

Úlohou žiakov bude vysloviť kompliment aspoň piatim kamarátom a tak si uvedomiť potrebu slušného správania. Rozprávať budeme o tom, ako si správne vyberať svojich kamarátov , ako sa nestať členom skupiny s protispoločenským konaním.

Pri všetkých aktivitách budú zohľadňované vekové osobitosti žiakov, ich schopnosti a záujmy, ako aj ich rodinné prostredie. Žiaci pomocou rôznych aktivít sa naučia, ako zlepšiť vzťahy v triede a získať nových kamarátov. Úlohou nás všetkých je zabezpečiť aktívnu ochranu detí pred sociálno - patologickými javmi, fyzickým násilím, psychickým týraním a to stálym a priebežným monitorovaním zmien v správaní detí. Zabezpečovať deťom bohatú ponuku záujmovej činnosti v rámci krúžkov a športovej činnosti v čase osobného voľna.

***Február:***

Prevencia a riešenie šikanovania žiakov v školách a školských zariadeniach, násilných a extrémnych prejavov. Riešenie šikanovania je možné konzultovať na [www.prevenciasikanovania.sk](http://www.prevenciasikanovania.sk) 1.stupeň: naučiť žiakov vzdorovať negatívnym rovesníckym skupinám a poukázať na klady pozitívne orientovaných skupín, porovnať ich životný štýly.

Tajomstvo dobrého slova – beseda ako vzdorovať negatívnym rovesníckym skupinám, význam priateľstva, pomôcť tomu, kto potrebuje. Táto aktivita sa uskutoční v každej triede.

Umiestnenie panelov s plagátmi, výtvarnými a písomnými prácami, letákmi žiakov s tematikou šikanovania na kritických miestach školy.

Prednáška 3.a4.ročník:Podstata šikanovania a formy šikanovania.

Agresívne a násilné správanie sa žiakov vo vrstovníckej skupine.

Kyberšikana – vysvetlenie pojmov a foriem kyberšikany.

***Marec***

***22.03. – Svetový deň vody***

I. stupeň : so žiakmi zopakovať, aký význam má voda v prírode. Oboznámiť sa s podmienkami života pod vodou, poukázať na význam riek pri osídľovaní územia, naučiť žiakov, aký význam má voda a aké sú dôsledky jej nedostatku v ľudskom tele a následne im vysvetliť vplyv pitného režimu na naše zdravie nielen v období tepla, ale počas celého roka. Uprednostniť vodu pred malinovkami, ktoré obsahujú kofeín počas celého roka.

Aktivita: Projekt – Kolobeh vody v prírode

Marec – Mesiac kníh. Kniha ako vhodný spôsob trávenia voľného času.

***Apríl***

***07.04. – Svetový deň zdravia***

I .stupeň: poukázať na dôležitosť telesného pohybu na zdravý vývoj ľudského tela. Prehĺbiť poznatky o prevencii úrazov pri športovaní. Podporiť hodnotu zdravia. Upozorniť žiakov na medzinárodný týždeň bez televízie, lebo každodenné pozeranie televízie pôsobí negatívne.

Aktivita: nástenky v triedach o zdravom životnom štýle, zdravá výživa, šport. Výtvarné a literárne práce s tematikou zdraví životný štýl, zdravá výživa.

Na hodinách telesnej výchovy žiaci budú upozornení na význam telesného a duševného zdravia, význam pohybu, otužovanie, účelné využívanie voľného času.

Aktualizácia nástenky – Zdravé telo, význam športu.

***Máj a jún***

Mesiac máj bude venovaný besede na tému „Svetový deň bez tabaku“, ktorej cieľom bude poukázať na negatívne dôsledky fajčenia a oboznámiť žiakov s rizikom užívania tabakových výrobkov.

V mesiaci jún budú žiaci oboznámení s Deklaráciou práv dieťaťa, s UNICEF.

Vyhodnotenie celoročnej činnosti na úseku prevencie v podmienkach školy.

***Záver***

Pri všetkých aktivitách budú zohľadňované vekové osobitosti žiakov, ich schopnosti a záujmy, ako aj ich rodinné prostredie. Žiaci pomocou rôznych aktivít sa naučia, ako zlepšiť vzťahy v triede a získať nových kamarátov. Úlohou nás všetkých je zabezpečiť aktívnu ochranu detí pred sociálno-patologickými javmi, fyzickým násilím, psychickým týraním a to stálym a priebežným monitorovaním zmien v správaní detí. Zabezpečovať deťom bohatú ponuku záujmovej činnosti v rámci krúžkov a športovej činnosti v čase osobného voľna.

***V Nižnom Hrušove dňa 3.09.2020***

***Vypracovala:***

***PaedDr. Iveta Ondiková***